Jodi-131:tä syntyy uraani-235:n fissiossa 2,8336 % fissiotuotteiden kokonaismäärästä. Ydinkokeissa,Tšernobylin ydinvoimaonnettomuudessa ja Hanford Sitessa sitä on levinnyt ympäristöön, mutta lyhyen puoliintumisaikansa vuoksi se hajosi nopeasti. Samasta syystä sitä ei myöskään ole ydinvoimaloiden käytöstä poistetuissa polttoainesauvoissa, toisin kuin isotooppia I-129, jolla on paljon pidempi puoliintumisaika.